b'\n_START_ARTICLE_\nUlrik I. Weimar-Orlam\xc3\xbcnde\n_START_SECTION_\n\xc5\xbdivljenje in delovanje\n_START_PARAGRAPH_\nUlrikov o\xc4\x8de je bil Poppo I. iz Weimarja, njegova mati pa Hadamut Istrska tudi imenovana Acika (\xe2\x80\xa0 po 1040), h\xc4\x8di grofa Weriganda Istrsko-Furlanskega in Willibirge, h\xc4\x8dere Sieghardin\xc5\xa1kega grofa Ulrika Ebersber\xc5\xa1kega (\xe2\x80\xa0 1029). Kjub temu, da so grofje Ebersber\xc5\xa1ki leta 1045 izumrli, Ulrik ni bil uspe\xc5\xa1en v boju za dedi\xc5\xa1\xc4\x8dino. Ulrik, ki je bil podpornik Salijcev in imel dobre odnose z Ogri, je svojo istrsko pokrajino leta 1063 pove\xc4\x8dal do Reke ("Meranije"); njegovi nasprotniki so bili Oglejski patriarhat in Benetke. Leta 1064 mu je cesar Henrik IV. v Istri podelil dodatnih 20 kraljevskih hub. Leta 1067 je umrl njegov stric Otto I. Weimarski po katerem je Ulrik podedoval naslov grofa Weimarja.'